Diari Oficial de la Generalitat Valenciana


Sumari del DOGV 6666, del 07-12-2011 (2011/12270)

RESOLUCIÓ d'1 de desembre de 2011, del secretari autonòmic de Formació i Ocupació, per la qual s'efectua ampliació en els crèdits màxims que han de finançar les ajudes als alumnes desocupats que participen en accions formatives dirigides a treballadors prioritàriament desocupats previstes per l'Orde 62/2010, de 30 de desembre, de la Conselleria d'Economia, Hisenda i Ocupació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6666

Data del DOGV
:   07-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12443


Data del document
:   01-12-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ d'1 de desembre de 2011, del secretari autonòmic de Formació i Ocupació, per la qual s'efectua ampliació en els crèdits màxims que han de finançar les ajudes als alumnes desocupats que participen en accions formatives dirigides a treballadors prioritàriament desocupats previstes per l'Orde 62/2010, de 30 de desembre, de la Conselleria d'Economia, Hisenda i Ocupació. [2011/12741]  
En data 24 de gener de 2011, subjecta al procediment de tramitació anticipada, va ser publicada en el Diari Oficial de la Comunitat Valenciana (DOCV núm. 6444) l'Orde 62/2010, de 30 de desembre, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici 2011.  
  
Per Resolució de 22 de març de 2011, del director general del Servici Valencià d'Ocupació i Formació, es publica la línia pressupostària i es determinen els crèdits màxims que han de finançar el Programa de Formació Professional per a l'Ocupació dirigit prioritàriament a treballadors desocupats durant l'exercici 2011 (DOCV núm. 6489, de 28.03.2011), i es destinen 1.000.000 d'euros per a atendre les ajudes als alumnes desocupats que hagen finalitzat amb aprofitament les accions formatives subvencionades establides en l'article 53 de l'esmentada orde en concepte de transport, beques, manutenció i allotjament, a càrrec de la línia pressupostària T0218000, «Formació Professional per a l'Ocupació», del capítol 4 de l'estat de gastos del pressupost del SERVEF per a l'any 2011, subprograma pressupostari 322.52, «Formació per a l'Ocupació».  
En la disposició final primera de l'esmentada orde, s'autoritza el director general del SERVEF perquè, per mitjà de l'oportuna resolució, puga, sense necessitat d'obrir un nou termini de presentació de sol·licituds, incrementar les dotacions econòmiques inicialment previstes i efectuar redistribucions de crèdits.  
Avançada la gestió de les subvencions esmentades, es considera necessari procedir a incrementar l'esmentada dotació tenint en compte els compromisos adquirits i el crèdit que hi ha en la línia T0218000, Formació Professional per a l'Ocupació, del subprograma 322.52, Formació per a l'Ocupació.  
Per tot això, i fent ús de la competència atorgada per l'article 47.11 del Text Refós de la Llei d'Hisenda Pública, la Llei 5/1983, de 30 de desembre, del Consell, modificada per la Llei 12/2007, de 20 de març, i el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
Incrementar la dotació pressupostària assignada en el punt primer de la Resolució de 22 de març de 2011, del director general del SERVEF, per a finançar les ajudes als alumnes desocupats en concepte de transport, beques, manutenció i allotjament que hagen finalitzat amb aprofitament les accions formatives subvencionades establides en l'article 53 de l'Orde 62/2010, de 30 de desembre, de la Conselleria d'Economia, Hisenda i Ocupació, en una quantia de 400.000 euros sobre la dotació anterior, la quantia definitiva de la qual passa a ser d'1.400.000 euros, tot a càrrec del capítol 4 de l'estat de gastos del pressupost del SERVEF per a l'any 2011, subprograma pressupostari 322.52, «Formació per a l'Ocupació», línia de subvenció T0218000, «Formació Professional per a l'Ocupació».  
Contra este acte, que posa fi a la via administrativa, els interessats podran interposar recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò que preveuen els articles 10.1 a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant d'este òrgan en el termini d'un mes, computat en els termes ja esmentats, segons allò que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot això sense perjuí que es puga interposar qualsevol altre recurs dels previstos en la vigent legislació.  
  
València, 1 de desembre de 2011.- El secretari autonòmic de Formació i Ocupació, director general del SERVEF: Román Ceballos Sancho.